Peter Kováč
Modelová 2, 811 01 Bratislava
V Bratislave, dňa 5. 10. 2026
PREDŽALOBNÁ VÝZVA
na vrátenie pôžičky
Veriteľ:
Ján Novák, nar. 12. 3. 1980, trvale bytom Modelová 1, 811 01 Bratislava, e-mail: osoba1@example.com, tel.: +421 900 000 000
(ďalej len „veriteľ“)
Dlžník:
Peter Kováč, nar. 12. 3. 1982, trvale bytom Modelová 2, 811 01 Bratislava
(ďalej len „dlžník“)

Veriteľ poskytol dlžníkovi dňa 1. 1. 2026 pôžičku vo výške 3 000 € (slovom: tritisíc eur) bezhotovostným prevodom na účet dlžníka.
Pôžička bola poskytnutá na základe zmluvy o pôžičke uzavretej dňa 1. 1. 2026.
Dlžník sa zaviazal pôžičku vrátiť najneskôr do 31. 8. 2026. Táto lehota uplynula a dlžník je v omeškaní.
Veriteľ preto dlžníka vyzýva, aby dlžnú sumu 3 000 € (slovom: tritisíc eur) zaplatil najneskôr do 10 dní odo dňa doručenia tejto výzvy bezhotovostne na účet veriteľa IBAN SK41 1200 0000 0099 0000 0000, variabilný symbol 20260101.
Keďže je dlžník v omeškaní, veriteľ od neho požaduje aj úroky z omeškania z dlžnej sumy odo dňa nasledujúceho po dni 31. 8. 2026 až do zaplatenia, vo výške ustanovenej vykonávacím predpisom k § 517 ods. 2 Občianskeho zákonníka.
Ak dlžník dlžnú sumu v uvedenej lehote nezaplatí, veriteľ uplatní svoj nárok na súde bez ďalšieho upozornenia. V takom prípade môže byť dlžník podľa výsledku konania zaviazaný nahradiť veriteľovi aj trovy konania (§ 251 a § 255 ods. 1 Civilného sporového poriadku).
Ak dlžník dlžnú sumu medzičasom zaplatil, veriteľ ho žiada, aby túto výzvu považoval za bezpredmetnú.

	
	
..............................................
Veriteľ
Ján Novák


Prílohy:
1.	Kópia zmluvy o pôžičke zo dňa 1. 1. 2026
2.	Kópia výpisu z účtu o poskytnutí pôžičky
Ďalšie právne vzory a tlačivá nájdete na pravnevzory.sk	strana  z 
